Kristoffer Eriksen og Camilla Stampe udgør ny duo på DR's tv-program 'Detektor'

Den 31-årige vært på Radio24syv Kristoffer Eriksen skifter mikrofonen ud med et kamera.

Han skal være den ene halvdel af en ny værtsduo på DR's tv-program 'Detektor'.

Programmet ændrer format i 2018.

Kan de matche DR-topboss: Så meget tjener mediebosserne i DIN region

Når det sker, bliver det den mandlige radiovært og den 32-årige journalist Camilla Stampe, der vil undersøge sandheden i alskens postulater.

'Meget stolt'

Over for DR kalder Eriksen 'Detektor' et af vigtigste programmer på DR.

- Jeg er meget stolt af, at jeg er blevet tilbudt at være en del af det. Jeg håber og tror på, at Camilla og jeg kan tilføre programmet noget nyt og være med til at udvikle det i en ny, spændende retning, siger han til DR.

Som vært på 'Radio24syv Morgen' pådrog Kristoffer Eriksen sig en del opmærksom, da han var med til at slå en kanin ihjel live.

Før det skabte han overskrifter, da han lancerede natklubben Eye Candy, hvor kun smukke mennesker måtte komme ind.

Det viste sig at være et mediestunt, der skulle udstille mediers manglende research.

Se også: Radiovært om kanindrab: Det er som at tegne en Mohammed-tegning

Hans kommende medvært glæder sig også til at tjekke tal og fakta.

- Programmet påtager sig det vigtige – og indimellem irriterende – arbejde at være efter kolleger, men endnu vigtigere magthavere, når de udlægger virkeligheden, siger Camilla Stampe til DR.

Camilla Stampe har arbejdet på avisen Information og har de seneste to år været redaktør på ’Vi ses hos Clement’ på DR2.

Fyrtårn på DR2

'Detektor' begyndte som et radioprogram, men blev i 2011 lavet om til et tv-program. Her var Thomas Buch-Andersen vært. I 2016 tog Mette Vibe Utzon over.

Hun skal nu beskæftige sig med et pengemagasin - også i DR-regi.

Se også: Frække DR-drenge: Nu retter vi ind

DR2's kanalchef forklarer, at 'Detektor' er en vigtig del af kanalen, hvorfor det er blevet besluttet at give det en overhaling.

- I 2018 vil seerne opleve et nyt ’Detektor’, der bliver mere hårdtslående, konfronterende og opsøgende (...) Det er to stærke værter, der hver uge kommer til at sikre seerne svar og indsigt, siger Flemming Hedegaard Larsen, der er kanalchef på DR2, til DR.